# POSTUPAK UPISA U PROGRAME VRTIĆA

**Redoviti desetsatni program**

**Članak 7.**

(1) Djeca se u redoviti program Vrtića upisuju tijekom cijele pedagoške godine, a prema Planu upisa koji donosi Upravno vijeće Vrtića na koji Osnivač daje svoju suglasnost.

(2) Plan upisa iz stavka 1. ovog članka sadrži procjenu broja slobodnih mjesta koju Vrtić donosi temeljem broja školskih obveznika u tekućoj pedagoškoj godini te broja podnesenih zahtjeva za ispis djece.

(3) Ovisno o Planu upisa iz stavka 2. ovog članka, postupak upisa pokreće se temeljem odluke o upisu (u daljem tekstu: Natječaj) koji donosi Upravno vijeće Vrtića.

(4) Natječaj se objavljuje javnom objavom na mrežnim stranicama Vrtića te oglasnoj ploči Vrtića najkasnije do 31.svibnja za slijedeću pedagošku godinu.

(5) Vrtić zaprima popunjene zahtjeve za upis djece tijekom cijele godine, dakle i mimo Natječaja.

(6) Nakon objave Natječaja, roditelji su dužni dostaviti potrebnu dokumentaciju u zatvorenoj koverti poslanu poštom na adresu DV Ivančica, Petra Preradovića 2, 43231 Ivanska, sa naznakom : Za upis ne otvarati, u roku koji je u Natječaju naznačen.

**Članak 8.**

(1) Svako dijete s područja Općine Ivanska ima pravo upisa u Vrtić.

(2) Djeca sa područja drugih općina/gradova imaju pravo upisa u Vrtić ukoliko su zadovoljene sve potrebe djece s područja Općine Ivanska.

**Članak 9.**

(1) Roditelj koji nema prebivalište ili boravište na području Općine može upisati dijete u Vrtić ukoliko su zadovoljene sve potrebe djece s područja Općine Ivanska te plaća punu, odnosno ekonomsku cijenu programa.

 (2) U slučaju iz stavka 1. ovog članka, a ukoliko postoji sporazum, jedinica lokalne samouprave sufinancira razliku cijene sudjelovanja roditelja odnosne djece u cijeni vrtića do pune ekonomske cijene u iznosu koji je definiran sporazumom.

(3) U slučaju da dijete kao uvjet za upis u program jaslica nije napunilo 1 (jednu) godinu do ispunjenja uvjeta odnosno do navršene 1 (jedne) godine u tijeku upisne godine, cijena koju sufinancira jedinica lokalne samouprave ostaje nepromijenjena.

(4) Ekonomsku cijenu Vrtića za svaku godinu utvrđuje Upravno vijeće Vrtića svojom odlukom, uz suglasnost osnivača.

(5) Jedinica lokalne samouprave obavezna je sufinancirati zapošljavanje asistenta za djecu s teškoćama u razvoju sa svoga područja.

(6) Prilikom upisa djeteta s teškoćama u razvoju ili naknadnog utvrđivanja istih, roditelj treba dostaviti suglasnost svoje jedinice lokalne samouprave o sufinanciranju zapošljavanja asistenta.

**Članak 10.**

(1) Bodovanje za upis se vrši prema slijedećim kriterijima:

|  |  |
| --- | --- |
| Roditelji s prebivalištem/boravištem na području Općine Ivanska | 100 bodova |
| Djeca koja do 1. travnja tekuće godine navršavaju 4 godine | 20 bodova |
| Djeca roditelja žrtava i invalida Domovinskog rata | 20 bodova |
| Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, ukoliko ih je moguće integrirati u redoviti program Vrtića | 10 bodova |
| Dijete u godini dana prije polaska u Osnovnu školu | 4 bod |
| Djeca roditelja koji primaju dječji doplatak | 2 boda |
| Djeca oba zaposlena roditelja | 23 boda |
| Djeca samohranih roditelja | 10 bodova |
| Djeca iz obitelji s troje ili više malodobne djece | 1 bod po djetetu |
| Djeca iz udomiteljskih obitelji | 23 boda |
| Djeca s obitelji s dvoje ili više djece predškolske dobi  | 2 boda |
| Djeca koja imaju prvenstvo iz prethodne godine, a prvenstvo ostvaruje dijete sa liste čekanja u trenutku objave rezultata | 4 boda |
| Dijete čiji brat/sestra pohađa Dječji vrtić Ivančica | 2 boda |
| Dijete za koje postoji preporuka Zavoda za socijalnu skrb | 2 boda |
| Djeca jednog zaposlenog, a drugog nezaposlenog roditelja | 15 bodova |
| Djeca jednog zaposlenog, a drugog roditelja koji ima status redovitog studenta | 23 boda |
| Djeca jednog nezaposlenog, a drugog roditelja koji ima status redovnog studenta | 18 bodova |
| Djeca oba nezaposlena roditelja | 8 bodova |

(2) Roditelji koji imaju status redovitog studenta, a što dokazuju potvrdom visokoškolske ustanove o redovnom studiranju, izjednačeni su u ostvarivanju prednosti za upis sa zaposlenim roditeljima.

(3) Roditelji umirovljenici izjednačuju se sa zaposlenim osobama, a kao dokaz o mirovini prilažu prikladnu potvrdu.

(4) Za dijete sa specifičnim i/ili zdravstvenim posebnim potrebama bez obzira na ostvareni broj upisanih bodova, upis će se vršiti prema procjeni stručnih radnika Vrtića sukladno posebnoj potrebi djeteta, mogućnosti uvjeta za prihvat i kapacitetima Vrtića.

**Članak 11.**

##### Zahtjevi roditelja s dostavljenim dokumentima boduju se i svrstavaju na rang listu prema ukupno ostvarenom broju bodova od većeg broja bodova prema manjem.

**Članak 12.**

##### Ako više roditelja temeljem zahtjeva i priložene dokumentacije ima isti broj bodova, djeca se svrstavaju na listu prvenstva temeljem datuma podnošenja prijave.

**Članak 13.**

(1) Za upis djeteta u vrtić potrebno je priložiti sljedeću dokumentaciju:

*OSNOVNI DOKUMENTI:*

* zahtjev za upis
* rodni list djeteta u preslici
* potvrda nadležnog liječnika o obavljenom sistematskom zdravstvenom pregledu djeteta i kopija knjižice procijepljenosti s vidljivim imenom i prezimenom djeteta (za djecu koja su navršila godinu dana života). Ostali će navedeno dostaviti prilikom napunjenja prve godine djetetova života.
* potvrda o prebivalištu za dijete izdanu u svrhu upisa djeteta u dječji vrtić
* dokaz o prebivalištu/boravištu za oba roditelja - preslika važećih osobnih iskaznica/potvrde o prebivalištu/boravištu oba roditelja

*DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:*

* + potvrda o radnom statusu roditelja – elektronički zapis o radno pravnom statusu Hrvatskog zavoda za mirovinsko osiguranje
	+ potvrda poslodavca o zaposlenju roditelja
	+ potvrda visokoškolske ustanove o statusu redovnog studenta
	+ dokaz o samohranosti (smrtni list za preminulog roditelja, rješenje Centra za socijalnu skrb o privremenom uzdržavanju djeteta – kada je drugi roditelj lišen poslovne sposobnosti, kada mu je oduzeto pravo na roditeljsku skrb i kada je na dugotrajnom izdržavanju kazne zatvora)
	+ nalaz i mišljenje liječničkog povjerenstva Centra za socijalnu skrb ili Odluka drugog nadležnog tijela – za djecu s teškoćama u razvoju
	+ za svako dijete u obitelji mlađe od 18 godina rodni list ili izvadak iz matice rođenih
	+ rješenje mjerodavne službe o priznatom statusu invalida i invalida Domovinskog rata
	+ preslika rješenja o priznavanju prava na dječji doplatak/zajamčenu minimalnu naknadu
	+ sudsku odluku i rješenje Centra za socijalnu skrb o smještaju djeteta u udomiteljsku obitelj

(2) Za točnost podataka iz prethodnog stavka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenta Povjerenstvo može obaviti provjeru.

(3) Nepravovremene i nepotpune prijave na Natječaj neće se uvažiti.

**Članak 22.**

(1) Vrtić s roditeljima djeteta koje je primljeno u Vrtić sklapa Ugovor o korištenju usluga u dječjem vrtiću (u daljnjem tekstu: Ugovor). Ugovor vlastoručno potpisuju roditelji djeteta koje je upisano u Vrtić i ravnatelj Vrtića.

(2) Ugovorom roditelji i Vrtić utvrđuju međusobna prava i obaveze

(3) Ugovor mora biti zaključen najkasnije do 30. rujna za narednu pedagošku godinu, iznimku predstavljaju djeca koja se upisuju tijekom pedagoške godine, a čiji roditelji Ugovor moraju sklopiti najkasnije do dana polaska djeteta u Vrtić.

 (4) U slučaju nepotpisivanja Ugovora u roku navedenom u stavku 3. ovoga članka, smatra se da je korisnik usluga odustao od svog zahtjeva za upisom djeteta u Vrtić. Na slobodno mjesto se upisuje, odnosno sklapa se Ugovor s roditeljem djeteta koje je sljedeće na listi čekanja, odnosno u evidenciji zaprimljenih zahtjeva za upis.

(5) Ukoliko nema djece na listi čekanja ili se roditelj djeteta ne odazove na obavijest Vrtića o slobodnom mjestu za upis ili odbije mogućnost upisa djeteta u Vrtić, u Vrtić se mogu upisati djeca koja se sljedeća po redu nalaze na listi čekanja, odnosno djeca koja nisu sudjelovala u Natječaju (nepravovremeno dostavljena dokumentacija, nepotpuna dokumentacija i sl.).

(6) Roditelji mogu odgoditi polazak djeteta u vrtić na način da za to podnesu pisani zahtjev uz navedene razloge za odgodu.

(7) U slučaju podnesenog zahtjeva za odgodu polaska, roditelji moraju sklopiti ugovor s Vrtićem i plaćati mjesečnu naknadu u visini cijene od 30 % ukupne visine usluge.

(8) Ukoliko roditelj ne želi sklopiti ugovor iz stavka 7. ovog članka, Vrtić će smatrati da je odustao od upisa u program Vrtića.